laion/Wikipedia-Exotic huggingface dataset:
יו באטלר

יו אלפרד באטלר (באנגלית: Hugh Alfred Butler‏; 28 בפברואר 1878 – 1 ביולי 1954) היה פוליטיקאי אמריקאי חבר המפלגה הרפובליקנית, שכיהן כחבר הסנאט של ארצות הברית מטעם מדינת נברסקה בין השנים 1941–1954. יו באטלר נולד בחווה ליד בעיר מיזורי ואלי שבמערב מדינת איווה, בשלהי פברואר 1878. ב-1900 הוא סיים את לימודיו במכללת דוויין שבעיר קריטי בנברסקה, שם הקים ב-1897 את אחוות "אלפא אומגה". באטלר עבד כמהנדס בניין ב"רכבת שיקגו, ברלינגטון וקווינסי" בשנים 1900–1908. הוא נכנס לפוליטיקה של ארצות הברית כחבר מועצת העירייה בקרטיס שבנברסקה, והיה חבר המועצה מ--1908 עד 1913. מאוחר יותר היה חבר מועצת החינוך של העיר אומהה. במקביל, בין השנים 1908 עד 1940, עבד באטלר בטחינת קמח ובעסקי התבואה. ב-1936 היה באטלר לחבר הוועדה הרפובליקנית הלאומית. ב-1940 עזב את הוועדה עם היבחרו לסנאט של ארצות הברית. הוא נבחר לסנאט פעמיים נוספות לתקופות כהונה בת שש שנים כל אחת, בבחירות אמצע הכהונה ב-1946 ובבחירות 1952. באטלר כיהן כיו"ר הוועדה לאדמות ציבוריות של הסנאט במהלך הקונגרס ה-80 של ארצות הברית (1949-1947) וכיושב ראש "ועדת הפנים ולענייני איים" בקונגרס ה-83. אף על פי שהיה מתנגד איתן להקמת מדינה בשטחי אלסקה במהלך רוב הקריירה שלו בסנאט, נמלך באטלר בדעתו במהלך החודשים האחרונים לחייו. באטלר, ביחד עם עמיתו לייצוג נברסקה בסנאט קנת' ורי, נודע בעיקר בזכות התנגדותו העזה למעורבות אמריקאית בקהילה הבינלאומית, כולל כניסה למלחמת העולם השנייה, למלחמה הקרה ולמלחמת קוריאה. הוא שיקוף את עמדת ההתבדלות בה נקטו תושבי נברסקה האמריקאים-גרמנים, שהיו מיעוט גדול במדינה זו. הוא התנגד נמרצות לכל מתן הלוואות או סיוע חוץ לאירופה, כולל לתוכנית מרשל. באטלר לא האמין כי ברית המועצות מאיימת על האינטרסים המדינתיים של נברסקה, והתנגד באופן נחרץ לדוקטרינת טרומן ולהקמת ארגון האמנה הצפון אטלנטית. כמעט בכל תחום אפשרי של מדיניות ואידאולוגיה יצא באטלר חוצץ נגד נשיא ארצות הברית הארי טרומן. באטלר נפטר בלילה של 1 ביולי 1954, בעודו מכהן בתפקיד, כתוצאה מאירוע מוחי שתקף אותו מוקדם יותר באותו היום. רוברט ב. קרוסבי, אז מושל מדינת נברסקה, מינה את סמואל ויליאמס ריינולדס למלא את מקומו של באטלר בסנאט. מדיה וקבצים בנושא יו באטלר בוויקישיתוף יו באטלר, באתר המדריך הביוגרפי של הקונגרס של ארצות הברית (באנגלית) יו באטלר, באתר "Find a Grave" (באנגלית) Hugh Alfred Butler, 1878-1954, באתר היסטוריית נברסקה (באנגלית)
London Bridge

"London Bridge" (בעברית: "גשר לונדון") הוא סינגל שהוקלט על ידי הזמרת-יוצרת האמריקאית פרגי, מתוך אלבום הבכורה שלה, The Dutchess. השיר יצא לאור ב-18 ביולי 2006, על ידי חברות התקליטים ויל.איי.אם מיוזיק גריפ ואיי אנד אם רקורדס, כסינגל הראשון מתוך האלבום. השיר הגיע למקום הראשון במצעד הבילבורד הוט 100. השיר נכתב על ידי פרגי, פולאו דה דון, שון גארט ומייק הרטנט והופק על ידי פולאו דה דון. בשנת 2014, יצא הסרט "שכנים", בו הושמע השיר. בנוסף לכך, נכלל השיר בפסקול הרשמי של הסרט והוא הופיע גם בקרדיטים שלו. השיר הפך לשירה השני הנמכר ביותר של פרגי אחרי "Big Girls Don't Cry". כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות. הווידאו קליפ הרשמי של השיר הועלה לערוץ היוטיוב של פרגי ב-5 באוגוסט 2016. לאורכו של הקליפ, ניתן לראות פרגי במקומות שונים, כשהיא שרה את השיר. באחת מהסצנות, ניתן לראותה כשהיא הולכת על שולחן ארוך, תוך שמסביבה נמצאים אנשים רבים. נכון לאפריל 2020, מונה הצפיות של הקליפ עומד על למעלה מ-22 מיליון צפיות. מידע על היצירה "London Bridge" באתר מיוזיק בריינז מילות השיר "London Bridge" באתר Genius סרטון השיר "London Bridge" באתר יוטיוב פרגי, פולאו דה דון, שון גארט, מייק הרטנט Fergie (2) - London Bridge, Discogs (באנגלית) Fergie (2) - The Dutchess, Discogs (באנגלית) Fergie, Billboard Fergie – London Bridge (באנגלית), נבדק ב-2020-04-25 ‘Neighbors’ Soundtrack Details | Film Music Reporter (באנגלית) Gold & Platinum, RIAA (באנגלית) London Bridge, נבדק ב-2020-04-25 Fergie - London Bridge (Oh Snap) (Official Music Video) ARIA Charts - Accreditations - 2006 Singles, www.aria.com.au CERTIFICADOS – Pro-Música Brasil, pro-musicabr.org.br "British single certifications". British Phonographic Industry. Retrieved June 18, 2016. Select singles in the Format field. Select Silver in the Certification field. FMQB: Radio Industry News, Music Industry Updates, Arbitron Ratings, Music News and more!, web.archive.org, ‏2006-08-15 Digital release of "London Bridge" in the United States: Explicit: https://www.amazon.com/London-Bridge-Fergie/dp/B07FWCD6V1 Clean: https://www.amazon.com/London-Bridge-Fergie/dp/B07FWYRH1P London Bridge, נבדק ב-2020-04-25 Digital of "London Bridge" in Italy: Explicit: https://www.amazon.it/London-Bridge-Explicit-single-Fergie/dp/B009ID5G8G Clean: https://www.amazon.fr/London-Bridge-single-Fergie/dp/B003W2AXBE London Bridge, נבדק ב-2020-04-25 London Bridge, נבדק ב-2020-04-25 London Bridge, נבדק ב-2020-04-25 London Bridge, נבדק ב-2020-04-25 London Bridge, 2006-09-08, נבדק ב-2020-04-25 London Bridge, 2006-09-08, נבדק ב-2020-04-25 London Bridge, נבדק ב-2020-04-25 London Bridge, נבדק ב-2020-04-25 London Bridge, 2006-09-11, נבדק ב-2020-04-25 London Bridge, נבדק ב-2020-04-25 London Bridge, www.amazon.com
שם (אלבום)

שֵׁם הוא אלבום הסולו השישי של יהודית רביץ, אשר יצא ביולי 1990. מילות השירים נכתבו על ידי שמרית אור, המוזיקה לשירים הולחנה על ידי יהודית רביץ. שמרית אור - כתיבת כל מילות השירים יהודית רביץ - כל הלחנים יהודית רביץ, ירון בכר - הפקה מוזיקלית ירון בכר - עיבודים ירון בכר - קלידים, פסנתר אקוסטי, תיכנות תופים יהודית רביץ - שירה, גיטרה חשמלית ואקוסטית בנצי גפני - גיטרה בס אלון הלל - תופים, כלי הקשה ומצילות הוקלט באולפני "המון" יוני-יולי 1990 יעקב מורנו - טכנאי הקלטות ומיקסים עוזרי טכנאי: עדי פלטינוב, עודד פרח, עמי איילי טמירה ירדני - מפיקה בפועל יהודית רביץ - שם באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
היי פידליטי

היי פידליטי (באנגלית: High Fidelity) היא חברת תקליטים ישראלית. החברה נוסדה בשנת 2000 על ידי דדי יצחייק. החברה מחזיקה במספר חנויות המתמחות במוזיקה בתל אביב-יפו, בהם "קצת אחרת", "חנות המטאל", ו"קרמבו רקרודס". אמנים בולטים רבים מיוצגים על ידי החברה, בהם ניתן למנות את אסף אבידן, רוקפור, אסף אמדורסקי ומופע הארנבות של ד"ר קספר. היי פידליטי היא המפיצה הישראלית הרשמית של חברת התקליטים וורנר מיוזיק גרופ וחברות הבת שלה, יחד חברת התקליטים הישראלית לב גרופ מדיה. בין החברות הנוספות אותן מפיצה היי פידליטי בישראל ניתן למנות את דראג סיטי (אנ'), אניה רקורדס (אנ'), צ'רי רד רקורדס (אנ') ודרייפוס רקורדס (אנ'). אתר האינטרנט הרשמי של היי פידליטי (בארכיון האינטרנט) עינב שיף‏, "אנחנו חנוונים לכל דבר", באתר וואלה, 18 באוגוסט 2009 ערך זה הוא קצרמר בנושא חברות ובנושא מוזיקה. אתם מוזמנים לתרום לוויקיפדיה ולהרחיב אותו.
You Already Know

You Already Know (בעברית: את כבר יודעת) הוא סינגל שהקליטה הזמרת-יוצרת האמריקאית פרגי, ביחד עם הראפרית הטרינידדית ניקי מינאז', מתוך האלבום, Double Dutchess. השיר יצא לאור ב-25 באוגוסט 2017, כסינגל הרביעי מתוך האלבום. עם יציאתו נכנס השיר אל המקום ה-19 במצעד שירי האינדי. השיר נכתב על ידי פרגי, ויל.איי.אם, ניקי מינאז', ג'יימס בראון וביג דדי קיין והופק על ידי ויל.איי.אם גם כן. ג'ורדן מילר מ-Breathe Heavy הגיב בחיוב כלפי השיר וכינה אותו "טרי עד מוות". בנוסף לכך, הוא שיבח את קטע הראפ של ניקי מינאז'. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות. הווידאו קליפ הרשמי של השיר הועלה לערוץ היוטיוב של פרגי ב-13 בספטמבר 2017. הקליפ צולם כולו בשחור-לבן ובו ניתן לראות את פרגי כשהיא לובשת חליפה, תוך שהיא מבצעת תנועות שונות. בהמשך, מצטרפת אליה מינאז'. נכון לאפריל 2020, מונה הצפיות של הקליפ עומד על לעמלה מ-18 מיליון צפיות. מידע על הסינגל "You Already Know" באתר מיוזיק בריינז מילות השיר "You Already Know" באתר Genius סרטון השיר "You Already Know" באתר יוטיוב פרגי, ויל.איי.אם, ניקי מינאז', ג'יימס בראון, ביג דדי קיין Fergie Drops Fiery Collabs With Rick Ross, Nicki Minaj: 'I'm Coming Out With Two Bosses', EW.com (באנגלית) You Already Know (feat. Nicki Minaj) - Single by Fergie (בAustralian English), נבדק ב-2020-04-25 Michelle Kim, Listen to Fergie and Nicki Minaj’s New Song “You Already Know”, Pitchfork (באנגלית) Official Independent Singles Chart Top 50 | Official Charts Company, www.officialcharts.com (באנגלית) Fergie (Ft. Nicki Minaj) – You Already Know (באנגלית), נבדק ב-2020-04-25 Jordan Miller·Fergie·August 24, 2017·1 Min Read, Fergie Officially Releases “You Already Know” Featuring Nicki Minaj And “Hungry” Featuring Rick Ross, BreatheHeavy.com (באנגלית) You Already Know (feat. Nicki Minaj), נבדק ב-2020-04-25 Fergie - You Already Know ft. Nicki Minaj (Official Music Video) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2017-09-13 "Mainstream & Rhythmic Radio Announcement". All Access. Retrieved September 2, 2017. Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2017-09-10
מעביר דף

"מעביר דף" (ידוע כ"המיסטיקנים הסינים") הוא שיר, שכתב והלחין שלמה ארצי ובוצע במקור על ידי הזמרת הישראלית נורית גלרון בשנת 1996, כחלק מאלבום האולפן האחד-עשר שלה, המקום ההוא (1996). גרסתה דורגה במקום הראשון במשך שבועיים במצעד העברי השבועי של רשת ג' והייתה ללהיט ארצי. בשנת 2000 הקליט ארצי ביחד עם גלרון את "מעביר דף" בתור דואט משותף, כחלק מאלבום האולפן העשרים-ואחד שלו, אהבתיהם. באוגוסט 2019, לרגל מופע "50 שנה בלייב" ביצעו השניים את "מעביר דף (המיסטיקנים הסינים)" בשידור חי. השיר מדבר על תהליך ההתקרבות וההתרחקות בין בני זוג הנמצאים בקשר ארוך בשנים. "מעביר דף" בוצע במקור על ידי נורית גלרון ונכלל באלבום האולפן האחד-עשר שלה, המקום ההוא שיצא באותה שנה. ביצועה דורג במקום ה-18 במצעד הפזמונים העברי השנתי של רשת ג'. בשנת 2000 הוציא שלמה ארצי את אלבומו העשרים-ואחד אהבתיהם, שכלל עיבודים מוזיקליים חדשים לשיריו, ובו הקליט גרסת דואט לשיר יחד עם נורית גלרון. חלק ממילות השיר אותן שר ארצי הותאמו ללשון זכר. בשנת 2012 ביצעה גלרון את השיר בעיבוד מחודש עבור מופעה "אנפלאגד". שלמה ארצי עם נורית גלרון - המיסטיקנים הסינים (מעביר דף), סרטון באתר יוטיוב (אורך: 5:03) מילות השיר "מעביר דף", באתר שירונט יוסי חרסונסקי, עיון ביקורת, באתר חרסונסקי מיוסיק לדף השיר באתר הספרייה הלאומית נורית גלרון - המקום ההוא (באנגלית), נבדק ב-2023-12-07 מעביר דף – פזמונט, באתר pizmonet.co.il שלמה ארצי - אהבתיהם (באנגלית), 2019, נבדק ב-2023-12-07 שלמה ארצי עם נורית גלרון - המיסטיקנים הסינים | 50 שנה בלייב, נבדק ב-2023-12-07 נדב מנוחין‏, גם בלי הפתעות, בפני קהל הוא עדיין מלך העולם, באתר וואלה, 18 באוגוסט 2019 צפו: הביצוע החדש ללהיט "המיסטיקנים הסינים", באתר וואלה, 3 בספטמבר 2012
יריד ההבלים (סדרה, 2018)

יריד ההבלים (באנגלית: Vanity Fair) היא מיני-סדרת דרמה היסטורית המבוססת על הרומן באותו שם מאת ויליאם מייקפיס תאקרי. את הסדרה הפיקה חברת Mammoth Screen, והפיצו רשת ITV ואולפני אמזון. בסדרה מככבת אוליביה קוק בתפקיד בקי שארפ, יחד עם טום בייטמן בתפקיד קפטן רודון קרולי, ומייקל פיילין שמגלם את הסופר ויליאם מייקפיס תאקרי. אוליביה קוק – בקי שארפ, בתם של שחקנית אופרה צרפתייה ושל אמן. שארפ היא בחורה פקחית וצינית הנחושה לסלול את דרכה לחברה הגבוהה. היא משתמשת בקסמיה לפתות גברים מהמעמד הגבוה. קלודיה ג'סי – אמיליה סדלי, צעירה תמימה וטובת לב, ממשפחה אמידה בלונדון, שמתיידדת עם בקי באקדמיה לבנות של מיס פינקרטון. היא מזמינה את בקי לשהות בביתה בלונדון אחרי שהן מסיימות את לימודיהן באקדמיה. טום בייטמן – רודון קרולי, קצין פרשים קל דעת, הבן הצעיר במשפחת קרולי, ואהוד על דודתו מטילדה. עד שהוא מתחתן עם בקי, אשה ממעמד נמוך בהרבה משלו. ג'וני פלין – ויליאם דובין, קולונל בצבא וחברו הטוב ביותר של ג'ורג' אוסבורן, אהובה של אמיליה צ'ארלי רואו – ג'ורג' אוסבורן, בנו של סוחר עשיר, ג'ון אוסבורן, ואהוב ילדות של אמיליה, ובהמשך בעלה. הוא יוצא כנגד אביו ומתחתן עם אהובתו. סיימון ראסל ביל – מר ג'ון סדלי, אביהם של אמיליה וג'וס ובעלה של לואיזה. מר סדלי פושט רגל ומתרושש. אנתוני הד – לורד סטיין, מרקיז עשיר ובעל השפעה, שנדלק על בקי. מרטין קלונס – סר פיט קרולי, ברונט גס רוח והולל, ששוכר את בקי כאומנת לבנותיו. אחר כך הוא נדלק עליה ומציע לה נישואים, אך מגלה שהיא התארסה בסתר לבנו רודון. פרנסס דה לה טור – ליידי מטילדה קרולי, דודתם העשירה של בני משפחת קרולי. מייקל פיילין – ויליאם מייקפיס תאקרי, מחבר הרומן "יריד ההבלים", והמספר בסדרה. רוברט פיו – מר ג'ון אוסבורן, אביו של ג'ורג', שאוסר עליו להתחתן עם אמיליה. סוראן ג'ונס – מיס פינקרטון, מנהלת האקדמיה לבנות שבו למדו אמיליה ובקי. דייוויד פין – ג'וס סדלי, אחיה של אמיליה שחזר מהודו, והוא נמשך לבקי. קלייר סקינר – גברת לואיזה סדלי, אמם של אמיליה וג'וס, אשתו של ג'ון מתיו ביינטון – ביוט קרולי, אחיו הכומר של רודון. שאן קליפורד – מרתה קרולי, אשתו של ביוט. פליסיטי מונטגיו – ארבלה בריגס, בת לוויה של ליידי מטילדה, ובהמשך של בקי. מוניקה דולן – גברת פגי או'דאוד. אלי קנדריק – ג'יין אוסבורן אליזבת ברינגטון – ליידי בראקרס סאלי פיליפס – ליידי סטיין ריצ'רד דיקסון – גנרל טופו פיטר וייט – מר ראגלס מייקל פיצסימונס – מייג'ור מייקל או'דאוד קוטג' באחוזת Chevening House שבסבנאוקס בקנט שימש לצילומי ביתם של משפחת רודון. אתר צילום נוסף בסבנאוקס היה ב-Squerryes Court עבור פנים בית הספר של מיס פינקרטון (סוראן ג'ונס). סצנה בטיילת שכללה חיילים וסוסים צולמה מחוץ למלון רויאל בדיל שבקנט. צילומים אחרים נערכו בלונדון במספנה ההיסטורית בצ'טם, וב-Anchor Wharf. "יריד ההבלים", במסד הנתונים הקולנועיים IMDb (באנגלית) "יריד ההבלים", באתר Rotten Tomatoes (באנגלית) "יריד ההבלים", במסד הנתונים הקולנועיים KinoPoisk (ברוסית) Tartaglione, Nancy (25 בספטמבר 2017). "'Vanity Fair': Suranne Jones, Michael Palin Join Olivia Cooke In ITV/Amazon Drama". Deadline Hollywood. נבדק ב-13 במרץ 2018. {{cite news}}: (עזרה) Bley Griffiths, Eleanor (2 בספטמבר 2018). "Meet the cast of Vanity Fair". The Radio Times. נבדק ב-2 בספטמבר 2018. {{cite news}}: (עזרה) "Vanity Fair (2018)". Kent Film Office. 7 בספטמבר 2018. נבדק ב-26 בדצמבר 2018. {{cite web}}: (עזרה)
Tina Live in Europe

Tina Live in Europe (בעברית: טינה בהופעה חיה באירופה) הוא אלבום ההופעה החיה הראשון של הזמרת האמריקאית טינה טרנר על ידי קפיטול רקורדס ב-1988. אלבום זה מתעד את הופעותיה של הזמרת ברחבי אירופה במהלך סיבוב ההופעות שלה "Break Every Rule World Tour". על מנת לקדם את האלבום שחררה טרנר 5 סינגלים מהאלבום אשר כולם היו סינגלים ששחררה טרנר בעבר אך היא שחררה אותם מחדש בגרסת ההופעה החיה. הסינגל הראשון היה השיר "Nutbush City Limits" אותו הוציאה טרנר במסגרת ההרכב המוזיקלי שלה ושל בעלה אייק וטינה טרנר. הסינגל השני מאלבום היה השיר "Addicted to Love", גרסת כיסוי לשירו של רוברט פלמר וכך גם שאר הסינגלים שגם הם היו גרסאות כיסוי לשירים אשר טרנר ביצעה במהלך ההופעה. האלבום הצליח להגיע למעמד פלטינה כפולה בהולנד, מעמד פלטינה באוסטריה, ולמעמד זהב בברזיל, גרמניה, ספרד ובריטניה. בארצות הברית מכר 200 אלף עותקים ובכך לא היה זכאי למעמד מכיוון שעל מנת לקבל מעמד במדינה יש צורך למכור לפחות 300 אלף עותקים. ב-1989 האלבום זכה בפרס גראמי בקטגוריית "הביצוע הרוקיסטי הנשי הטוב ביותר". מידע על האלבום Tina Live in Europe באתר MusicBrainz מידע על האלבום Tina Live in Europe באתר AllMusic האלבום Tina Live in Europe באתר Discogs האלבום Tina Live in Europe באתר ספוטיפיי
When I Get Home

When I Get Home (בעברית: כשאגיע הביתה) הוא אלבום האולפן הרביעי של הזמרת-יוצרת האמריקאית סולאנג' נואלס. האלבום יצא לאור ב-1 במרץ 2019 על ידי חברת התקליטים קולומביה רקורדס. האלבום הגיע למקום השביעי במצעד הבילבורד 200. מידע על האלבום When I Get Home באתר MusicBrainz האלבום When I Get Home באתר Discogs האלבום When I Get Home באתר ספוטיפיי האלבום When I Get Home באתר יוטיוב סולאנג' נואלס, דוו היינס, מטרו בומין, פארל ויליאמס, פנדה בר When I Get Home, Discogs (באנגלית) Hozier Debuts at No. 1 on Billboard 200 Albums Chart With â€˜Wasteland, Baby!â€™, Billboard, ‏2019-03-10
הר פרס (אנטארקטיקה)

הר פְּרֶס (באנגלית: Mount Press) הוא פסגה בצפון חלקו המרכזי של רכס סנטינל בהרי אלזוורת', שבאנטארקטיקה. גובהה של הפסגה 3,830 מטרים מעל פני הים. אוכף זבגור מקשר בין הר פרס לפסגת אייר. ההר מתנשא מעל קרחון אמברי שמצפון לו; ומעל קרחון אלן שמדרום-מזרח לו. הר פרס הוא ההר הגבוה ביותר ברכס פרובודה. ההר ממוקם 4.42 קילומטרים צפונית - צפון-מזרחית לפסגת אייר; 8.78 קילומטרים צפונית-מזרחית להר אנדרסון; 7.19 קילומטרים מזרחית-צפונית להר דייוויס; ו- 3 קילומטרים דרומית - מערבית להר טוד. הפסגה מופתה לראשונה על ידי משלחת החצייה של ארץ מרי בירד (Marie Byrd Land Traverse Party), אשר חקרה את האזור בעונת המחקר (הקיץ האנטארקטי) 1957–1958 בפיקודו של צ'ארלס בנטלי. המיפוי עודכן על ידי סוקרים אמריקאיים בשנת 1961, ומופה בשנית בשנת 1988. ההר מופה שוב בשנת 2006 על ידי דמיאן גילדאה. הפסגה נקראת על שמו של פרנק פרס (Frank Press), סגן יושב ראש הפאנל הטכני לחקר הקרחונים של הוועד הלאומי האמריקני למען השנה הגאופיזית הבינלאומית; ומאוחר יותר (לאחר שנת 1977) היה היועץ המדעי של הבית הלבן (היועץ לענייני מדע של נשיא ארצות הברית, העומד בראש משרד המדע והטכנולוגיה של ארצות הברית (Office of Science and Technology Policy)). הראשונים שטיפסו לפסגה היו ג'ד בראון (Jed Brown) האמריקני והצ'יליאנים קמילו ראדה (Camilo Rada) ומריה פז "פאצ'י" איבארה (Maria Paz 'Pachi' Ibarra) ב־31 בדצמבר 2006. קורות חייו של פרנק פקס באתר הוושינגטון פוסט • Damien Gildea, Ellsworth Moutains - Mountaineering in Antarctica: Travel Guide הר פרס באתר הסקר הגאולוגי של ארצות הברית הר פרס באתר הגאזט האנטארקטי של ממשלת אוסטרליה הר פרס באתר הגאזט האנטארקטי המשווה SCAR של ממשלת אוסטרליה תצלום לוויין של אזור הר פרס, תוך סימון אתרים נוספים באזור באתר copernix הר פרס באתר peakbagger מידע גאוגרפי והיסטורי מידע גאוגרפי על אוכף זבגור תואר המקביל ל"שר המדע" במדינות אחרות.
שלמה ברזניץ

שלמה (יוראי) ברזניץ (נולד ב-3 באוגוסט 1936) הוא פסיכולוג ישראלי, פרופסור אמריטוס לפסיכולוגיה באוניברסיטת חיפה וחבר הכנסת לשעבר מטעם מפלגת קדימה. נולד בשנת 1936 במשפחה יהודית בברטיסלאבה שבסלובקיה, אז חלק מצ'כוסלובקיה. בימי מלחמת העולם השנייה הועברו הוא ואחותו יהודית לבית יתומים במנזר הקתולי וינצנט בז'ילינה, לשם הצלתו. אביו נרצח באושוויץ. בתחילת 1949 עלה לישראל במסגרת עליית הנוער. גם אמו ואחותו, ששרדו את השואה, עלו לישראל. ברזניץ שרת בצה"ל כחוקר מודיעין בחיל האוויר. למד פסיכולוגיה באוניברסיטה העברית בירושלים, וקיבל תואר דוקטור מטעמה בשנת 1965. הדוקטורט שלו, שנעשה בהדרכת פרופ' שלמה קוגלמס, נושא את השם "השפעתו של רווח הזמן שבין איום בגירוי מפחיד לבין התגשמותו על תגובת הפחד אצל בני אדם". מחקריו עוסקים בעיקר בהתנהגות במצבי לחץ, והוא ממקימי המכון לחקר הלחץ הפסיכולוגי באוניברסיטת חיפה, וכיהן כרקטור האוניברסיטה בשנים 1979-1977. הוא מייסד חברת התוכנה קוגניפיט, העוסקת בניתוח ובשיפור של היכולות הקוגניטיביות (התעמלות המוח). שלמה ברזניץ מתגורר בחיפה. היה נשוי לפרופ' תמר קרון ולפרופ' צביה ברזניץ ז"ל ואב לשלושה ילדים. לקראת הבחירות לכנסת ה-17 התבקש על ידי אהוד אולמרט, יו"ר מפלגת קדימה, להצטרף לרשימת מועמדיה. הוא הוצב במקום ה-21 ברשימת קדימה ונבחר לכנסת, והושבע ב-17 באפריל 2006. כחבר הכנסת היה ברזניץ חבר ועדת החוץ והביטחון, ועדת המדע והטכנולוגיה, הוועדה לפניות הציבור והוועדה לענייני ביקורת המדינה. בקרב שדולות הכנסת היה חבר בשדולה למאבק בתאונות הדרכים, השדולה למען ניצולי השואה, השדולה לקידום החינוך, השדולה למען חיפה והגליל, השדולה לגדר הפרדה ביטחונית ובשדולת פורום העם היהודי. ב-25 בספטמבר 2007 התפטר מהכנסת בגלל רצונו לשוב לעבוד בחברה שהקים העוסקת בפיתוח יכולות שכליות של אנשים מבוגרים. פסיכולוגיה חברתית, הוצאת עם עובד, 1970. עקרונות הלמידה: פרק בפסיכולוגיה, בסדרת אוניברסיטה משודרת, 1986. שדות הזיכרון (אוטוביוגרפיה), הוצאת עם עובד, 1993. אריג החיים, הוצאת הקיבוץ המאוחד, 2012. הוא פרסם כ-60 מאמרים מדעיים. מדיה וקבצים בנושא שלמה ברזניץ בוויקישיתוף שלמה ברזניץ, באתר הכנסת שלמה ברזניץ, באתר כנסת פתוחה קורות חייו וקטעי וידאו בהשתתפותו בתוך תערוכת "בחרנו בחיים: תרומתם של ניצולי השואה למדינת ישראל", באתר יד ושם פרופ' שלמה ברזניץ, ‏קוגניציה והזדקנות, באתר הערוץ האקדמי, 17 בדצמבר 2007 אודי עציון, נהג חדש (אבל מה-זה מנוסה), באתר ynet, 20 באוגוסט 2002 ג'ונס רובין, שדות הזיכרון - שלמה ברזניץ, באתר "במה חדשה" שחר אילן, החליף את הספה בכיסא, באתר הארץ, 5 באפריל 2006 "רעידת אדם" - סיפורו של שלמה ברזניץ, פרק מתוך ההסכת "עושים זיכרון" של יד ושם. "החפץ היקר מכל" - סיפור המסרק של אמו של ברזניץ, אותו העביר ברזניץ ליד ושם, באתר יד ושם אמנון מרנדה, ח"כ ברזניץ התפטר, מנכ"ל קדימה ימונה במקומו, באתר ynet, 25 בספטמבר 2007
A Seat at the Table

A Seat at the Table (בעברית: מושב ליד השולחן) הוא אלבום האולפן השלישי של הזמרת-יוצרת האמריקאית סולאנג' נואלס. האלבום יצא לאור ב-30 בספטמבר 2016 על ידי חברת התקליטים קולומביה רקורדס. האלבום הגיע למקום הראשון במצעד הבילבורד 200. מידע על האלבום A Seat at the Table באתר MusicBrainz האלבום A Seat at the Table באתר Discogs סולאנג' נואלס, קווסטלאב, אולוגבנגה אדלקאן A Seat at the Table, Discogs (באנגלית) Solange, Billboard Gold & Platinum, RIAA (באנגלית) BPI A Seat at the Table, 2016-09-30, נבדק ב-2020-04-27 CD ALBUM, www.amazon.com LP ALBUM, www.amazon.com
אילן בבילון

אילן שושנה (ידוע בשם הבמה אילן בבילון) הוא ראפר ישראלי. ב-2003 הצטרף בבילון ללייבל "משפחת תאקט". בשנה שלאחר מכן, השתתף באלבום של הלייבל "אולסטארז". כבר באותה שנה, עזב את הלייבל לטובת הלייבל "בייס רקורדס". ב-2006 תבע את מייסד משפחת תאקט, הראפר סאבלימינל על פגיעה בזכויות יוצרים בשווי 300,000 שקלים, בטענה שלא שילם לו תמלוגים והשתמש בשיריו באלבום "אולסטארז" של משפחת תאקט ללא הסכמתו. ב-2007 הוציא את אלבום הבכורה שלו באנגלית, "First Impression", אשר משלב את סגנונות ההיפ הופ והמוזיקה האלקטרונית. 2007: First Impression דפנה ארד‏, אילן בבילון תובע את סאבלימינל על 300,000 ¤, באתר וואלה, 5 בספטמבר 2006 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
סמל בצלאל (יעקב שטארק)

סמל בצלאל הוא כינוי להדפס שעיצב יעקב שטארק בשנים 1907–1915, ופורסם כגלויה. יעקב שטארק, תלמיד המחזור הראשון של בצלאל, בית מדרש לאמנות ולמלאכות-אמנות בירושלים, יצר את העבודה כנראה באזור 1908, אז עבר בית הספר ממשכנו בבית הקיסרית טאיתו ל"בתי בצלאל" המתוארים בו. היא פורסמה על ידי יעקב בן דב כגלויה בטכניקה של הדפס אבן, כנראה לאחר מותו של שטארק, בשנת 1915. עיצובו של שטארק בנוי במבנה של טריפטיכון. במרכז העבודה מופיעה דמותו של בוריס שץ, מייסד בית הספר. מאחוריו תיאור ראש פסלו של בוריס שץ - "מתתיהו החשמונאי" (1894) וארון הברית, שעליו עומדות שני מנורות. תיאור זה של הארון מבוסס על עיצובו של אפרים משה ליליין לסמל בית-הספר. שני חלקיו הקיצוניים של הטריפטיכון מציגים ניגודיות, האופיינית ליצירות בצלאל המוקדמות, שהושפעו מעיצוביו של ליליין. ניגודיות זו מציגה את "בצלאל" כביטוי לגאולה ולציונות. בצד אחד מופיע תיאור של כישור ונול, ומאחוריהם תיאור של ירושלים ושל "בתי בצלאל" באור הבוקר. לעומת זאת, בצדו השני של הטריפטיכון מתוארת שורת כפות ידיים מושטות לעזרה בתוך נוף לילי. סביב הטריפטיכון מופיעה מסגרת ובה ציטוט מתוך ספר שמות (לא) ובו תיאור בניית המשכן על ידי בצלאל בן אורי. מדיה וקבצים בנושא סמל בצלאל בוויקישיתוף
סוזדל

סוּזְדָל (ברוסית: Суздаль) היא עיירה במחוז ולדימיר שברוסיה. היא הקטנה ביישובי טבעת הזהב של רוסיה, ושוכנת על גדות נהר הקמנקה, כ-26 ק"מ מצפון לעיר ולדימיר. האוכלוסייה מנתה 9,618 נפש ב-2018. הכלכלה המקומית מתבססת בעיקר על תיירות. הקרמלין העירוני ומנזר אותימיוס הקדוש, שבשטח העיר, הם חלק מהאתרים הלבנים בוולדימיר ובסוזדל, אתר מורשת עולמית. העיר מוזכרת ברשומות לראשונה בשנת 1024, ונוסדה כנראה זמן קצר קודם לכן. ב-1125 העביר הנסיך יורי דולגורוקי את בירת נסיכות ולדימיר אל העיר. ב-1157 היא איבדה מעמד זה לטובת ולדימיר. סוזדל הייתה עיר חשובה במהלך שלטון המונגולים. ב-1341 היא התאחדה עם ניז'ני נובגורוד ליצירת נסיכות אחת, שסופחה לנסיכות מוסקבה ב-1392. ב-1445 הובס וסילי השני, נסיך מוסקבה על ידי המונגולים בסמוך לעיר, נפל בשבי וסוזדל הייתה למשיסה. במאה ה-16, סביב תקופת שלטונו של איוואן האיום, עברה העיר תנופת פיתוח עצומה, בעיקר בתחום הדת. בשיאה, היו בה ארבעים כנסיות ואחד-עשר מנזרים לאוכלוסייה של כמה אלפים בודדים. ב-1610 העיר נחרבה כמעט כליל על ידי צבא פולין-ליטא, וב-1655 מתה מחצית מאוכלוסייתה במגפת הדבר. העיר שקעה סופית ב-1864, לאחר שהפסידה לוולדימיר במאבק על סלילת מסילת הרכבת הטרנס-סיבירית דרך שטחן. כל הסחר והתעבורה עברו אל בירת המחוז, וסוזדל כמעט לא התפתחה בעשורים הבאים. ב-1967 קיבלה מעמד מיוחד של עיר לשימור. נופה הקדם-מודרני והציורי עשה אותה לאתר פופולרי לצילום סרטים וסדרות היסטוריות. מדיה וקבצים בנושא סוזדל בוויקישיתוף אתר האינטרנט הרשמי של סוזדל (ברוסית)
סמיון גריגורייביץ' גלפרג

סמיון גריגורייביץ' גלפרג (בחלק מן התעודות גלפר) (1924–1943) היה לוחם יהודי סובייטי, מפקד כיתה בגדוד הסיור הממונע של החטיבה הממונעת מס' 69 (הקורפוס הממוכן ה-9, ארמיית הטנקים השלישית בחזית וורונז') בחזית המזרחית במלחמת העולם השנייה. עוטר באות "גיבור ברית המועצות". נולד באודסה במשפחה יהודית ממעמד הפועלים. לאחר שסיים 7 שנות לימוד של בית הספר, עבד כמכונאי רכב. בשנת 1942 גויס לצבא האדום ממקום האוואקואציה של משפחתו בטשקנט. נמצא בחזית מאז 1943. נפצע קל במהלך הקרבות טרם הגעה לדנייפר. כיתת הסיור הממונע בפיקודו בליל לקראת 22 בספטמבר היה בין הראשונים בגדוד לצלוח את הנהר ולאחר יצירת מובלעת בוקרין(רו') בגדה הימנית שלו ניהל קרב עם כוחות ורמאכט. במהלך הלחימה, ליד כפרים לוקוביצי ו גריגורובקה (בין מחוז צ'רקסי למחוז קנייב) הצליחה כיתתו לחסל שני טנקים ואופנוע וכחמש עשרה חיילים. ב-29 בספטמבר, בקרב על גבע שולטת, החליף את מפקד המחלקה שנהרג, הוביל מחלקה לתקיפה שחיסלה כוח של כ-50 חיילים, וחיסל עוד טנק באופן אישי. הוא נהרג בקרב הזה, בהיותו בדרגת סמל זוטר. נקבר בכפר מאלי בוקרין בנפת מירונוב של מחוז קייב. במקום הוצבה אנדרטה לגיבורי צליחת דנייפר. מדיה וקבצים בנושא סמיון גריגורייביץ' גלפרג בוויקישיתוף מידע מבסיס הנתונים של פצועים והרוגים "ממוריאל" (רוסית) מידע מבסיס הנתונים "גבורת העם" (רוסית) מידע מבסיס הנתונים "גבורת העם" (רוסית) דף על שמו באתר "גיבורי המדינה" (רוסית) מידע מבסיס הנתונים "גבורת העם" (רוסית)